उस्ताद अल्ला रक्खा
उस्ताद अल्ला रक्खा कुरैशी (२९ अप्रैल १९१९ - ३ फरवरी २०००), अल्ला रक्खा के नाम से लोकप्रिय, एक भारतीय तबला वादक थे, वे हिंदुस्तानी शास्त्रीय संगीत में विशिष्ट स्थान रखते थे। वह सितार वादक रवि शंकर के लगातार संगतकार थे। उनके पुत्र जाकिर हुसैन एक प्रख्यात तबला वादक हैं।
रामशरण दर्नाल
रामशरण नेपाल में गिटार और मैंडोलिन की पहचान करानेवाले पहले शख़्स थे। उन्हें संगीतकार प्रेमध्वज प्रधान को गिटार की शिक्षा देने के लिए जाना जाता है। उन्हें ईश्वरबल्लभ के कई गानों की संगीत रचना करने का श्रेय दिया गया है। उन्होंने माधवप्रसाद घिमिरे की "गाउँछ गीत नेपाली" के लिए संगीत तैयार किए थे। एम॰ बी॰ बी॰ शाह की "उसका लागि र फेरि उसैका लागि" में नोटेशन भी उन्हों ने ही लिखे थे। लेकिन दर्नाल की संगीतात्मकता की विशुद्ध झलक "हे वीर हिँड अघि सरी" में देखी जा सकती है।